**Zmluva o poskytovaní služieb**

uzatvorená v zmysle§ 269, ods. 2 Obchodného zákonníka v platnom znení

**Zmluvné strany:**

**1. Poskytovateľ:** (v ďalšom len „Poskytovateľ“)

**eGov Systems spol. s r.o.**

Brigádnická27

841 10 Bratislava

(predchádzajúci názov ARSNOVA spol. s r.o.)

IČO: 35 827 521

IČDPH: SK 2020 2254 93

Bankové spojenie: 2025 539 255 /0200 VÚB a.s. Zastúpený: **Ing. Ján Domankuš**

Osoba oprávnená konať vo veciach realizácie zmluvy:

Ing. arch. Augustín Mrázik, konateľ

**2. Používateľ:**  (v ďalšom len „Používateľ“)

**ZŠ s VJM – Alapiskola, Ul. Komenského 21, Nesvady - Naszvad**

Zriaďovateľ: Obec Nesvady

IČO: 37 861 107

DIČ: SK 2021 6075 77

Zastúpený: **PaedDr. Norbert Becse, riaditeľ školy**

Osoba oprávnená konať vo veciach realizácie zmluvy:

Margita Dobosiová

**Čl. I**

**Účel a predmet zmluvy**

1. Účelom zmluvy a využívanie služieb portálu **eGov-Obstarávania** (v ďalšom len „Portál“) ktorý slúži Používateľovi na zverejňovanie dokumentov týkajúcich sa zadávania zákaziek na jeho webovom sídle podľa všeobecne záväzných predpisov, najmä zákona č. 25/2006 Z.z. o verejnom obstarávaní v znení neskorších predpisov (ďalej len “zákon o verejnom obstarávaní”).
2. Predmetom zmluvy je záväzok Prevádzkovateľa zabezpečiť prevádzku Portálu tak, aby bol naplnený účel zmluvy, a záväzok Používateľa uhradiť mu za to všetky poplatky podľa aktuálneho cenníka a riadiť sa podľa tejto zmluvy, obchodných podmienok a dobrých mravov.

**Čl. II**

**Obchodné podmienky**

1. Prílohou tejto zmluvy sú Obchodné podmienky Portálu, ktoré sú jej neoddeliteľnou súčasťou.
2. Obchodné podmienky obsahujú najmä práva a povinnosti zmluvných strán a nimi poverených osôb. Pri prípadných rozdieloch medzi Obchodnými podmienkami a touto zmluvou majú ustanovenia Obchodných podmienok prednosť.
3. Obchodné podmienky sú zverejnené na Portáli za účelom ich sprístupnenia návštevníkom Portálu, najmä povereným osobám Používateľa.
4. Poskytovateľ má právo zmeniť Obchodné podmienky a cenník a tieto je následne povinný zverejniť na dostupnom (obvyklom) mieste na Portáli. Poskytovateľ je oprávnený o zmene Obchodných podmienok a cenníka informovať Používateľa a ním poverené osoby, k čomuPoužívateľtýmtodávasúhlas.Pokračovanímvpoužívaníslužiebvyjadruje Používateľ svoj súhlas s novými Obchodnými podmienkami a cenníkom služby. V prípade nesúhlasu s novými Obchodnými podmienkami a cenníkom služby je Používateľ oprávnený od zmluvy odstúpiť podľa č. III. Tejto zmluvy.

**Čl. III**

**Trvanie a vypovedanie zmluvy**

1. Zmluva sa uzatvára na dobu neurčitú.
2. Zmluvná strana môže zmluvu vypovedať písomnou výpoveďou doručenou druhej zmluvnej strane. Výpovedná lehota je tri kalendárne mesiace nasledujúce po dni, keď bola výpoveď doručená. Platnosť zmluvy sa končí uplynutím výpovednej lehoty.
3. Po ukončení platnosti zmluvy bude Používateľský účet zablokovaný a všetky zverejňované údaje zneprístupnené, údaje budú v systéme evidované po dobu stanovenú príslušnými všeobecne záväznými nariadeniami, najmenej však jeden rok.

**Čl. IV**

**Platobné podmienky**

1. Používateľ je povinný uhradiť všetky poplatky podľa aktuálneho cenníka. Pokiaľ sa Zmluvné strany nedohodli inak, platí Používateľ poplatok vždy na začiatku kalendárneho štvrťroka používania služby na základe faktúry Prevádzkovateľa.
2. Poskytovateľ vystaví faktúru vždy so splatnosťou 14 dní.
3. FaktúrajeuhradenádňompripísaniafinančnejčiastkynabankovýúčetPoskytovateľa.
4. V prípade neuhradenia faktúry v lehote splatnosti je Používateľ povinný uhradiť zmluvnú pokutu0,1 % dlžnej čiastky za každý začatý deň omeškania.
5. V prípade,žePoužívateľneuhradísvojezáväzkyanipodruhejpísomnejupomienke Poskytovateľ a v lehote uvedenej v upomienke, je Poskytovateľ oprávnený okamžite prerušiť poskytovanie služby Používateľovi. Poskytovanie služby bude obnovené po úhrade všetkých záväzkov a poplatku za inicializáciu a spustenie služby podľa platného cenníka.

**Čl. V**

**Cena a obdobie plnenia**

Zmluva je z hľadiska podmienok plnenia služby eGov obstarávania, dohodnutej ceny a obdobia plnenia uzatvorená nasledovne:

1. **Deň registrácie**

Deň registrácie Používateľa na portál eGov-Obstarávania: 23.7. 2014 *\**

1. **Cena:**

Zmluvné strany sa dohodli na cene 40 Eur (slovom štyridsať eur) bez DPH za poskytovanie služieb Portálu za kalendárny rok resp. 10 Eur bez DPH za štvrťrok.

1. **Zúčtovacie obdobie**

|  |  |  |
| --- | --- | --- |
| *\** | *zúčtovacie obdobie* | *poznámka, informácia* |
|  | štvrťročne | faktúra najneskôr na začiatku každého štvrťroka,  splatnosť 14 dní |
| x | ročne | faktúra koncom predchádzajúceho kalendárneho roka,  splatnosť 45 dní |

Pozn.: Ak nie je zvolené zúčtovacie obdobie, je zúčtovacím obdobím štvrťrok.

1. **Neúplne zúčtovacie obdobie –**za zúčtovacie obdobie, v ktorom sa používateľ registroval alebo v ktorom sa skončí platnosť zmluvy alebo poskytovania niektorej zo služieb, je splatná alikvotná časť ceny prepočítaná na kalendárne dni.

**Čl. VI**

**Práva a povinnosti Používateľa**

1. Za účelom oboznámenia sa so službou má Používateľ právo bezplatne používať službu eGov-Obstarávania prvých 7 (slovom sedem) dní odo dňa registrácie.
2. Používateľ je povinný poveriť aspoň jednu fyzickú osobu–správcu (spravidla svojho zamestnanca) svojim zastupovaním pri používaní služieb Portálu, najmä pri správe ďalších Používateľom poverených fyzických osôb a priraďovaní ich používateľských práv na Portáli. Používateľ je povinný všetky ním poverené osoby zaviazať k dodržiavaniu Obchodných podmienok, poučiť ich a splnomocniť k zastupovaniu Používateľa na portáli vo vzťahu k Poskytovateľovi a verejnosti.
3. Používateľ zodpovedá v plnej miere za ním zverejnený obsah na Portáli a jeho súlad so všeobecne záväznými predpismi. Najmä zodpovedá za správnosť a presnosť údajov, odstránenie osobných a iných údajov, ktoré podľa všeobecne záväzných predpisov nesmú byť zverejnené, z textov dokumentov pred ich zverejnením na Portáli. V prípade chyby je povinný takýto obsah bezodkladne opraviť alebo uviesť do súladu so všeobecne záväznými predpismi, prípadne stiahnuť jeho zverejňovanie do odstránenia chyby.
4. Pre Používateľa platia aj všetky práva a povinnosti uvedené v Obchodných podmienkach.
5. Používateľ je v súlade so všeobecne záväznými predpismi povinný umiestniť informácie o dokumentoch, ktoré zverejnil prostredníctvom Portálu, na svojom webovom sídle vhodným technickým spôsobom (napr. hyperlink, iframe).

**Čl. VII**

**Práva a povinnosti Poskytovateľa**

1. Poskytovateľ je povinný vynaložiť maximálne úsilie, aby systémy a služby boli funkčné a dostupné nepretržite (s výnimkou vopred ohlásených nevyhnutných odstávok na údržbu a správu) a prípadné poruchy alebo výpadky systému alebo služby sa zaväzuje čo najskôr odstrániť.
2. Poskytovateľ je povinný udržiavať Portál, najmä aplikáciu a databázu v stave, ktorý zodpovedá aktuálnemu stavu všeobecne záväzných predpisov a technických podmienok používania Portálu Používateľom prostredníctvom Internetu.
3. Poskytovateľ nenesie žiadnu zodpovednosť za akékoľvek priame alebo nepriame škody spôsobené nedostupnosťou alebo výpadkom siete Internet, mobilnej telekomunikačnej siete alebo ktoréhokoľvek počítača alebo aplikácie podieľajúcich sa na zabezpečení služby. Poskytovateľ služby vyvinie maximálne úsilie, aby akékoľvek chyby a problémy súvisiace výpadkom siete Internet, nefunkčnosťou alebo chybnou funkčnosťou počítačov a aplikácii boli odstránené v čo najkratšom čase a aby chybné alebo neúplné transakcie boli dokončené alebo opravené manuálne.
4. Poskytovateľ nezodpovedá za obsah dokumentov zverejnených Používateľom prostredníctvom služby.
5. Poskytovateľ je oprávnený informovať Používateľa a ním poverené osoby o nevyhnutných odstávkach Portálu na údržbu a správu, zmenách funkčnosti aplikácie Portálu, neväzných službách a ponukách Používateľa, zmene Obchodných podmienok a cenníka a o iných okolnostiach, ktoré súvisia s používaním Portálu.
6. Poskytovateľ je oprávnený uviesť Používateľ a medzi svojimi referenciami.
7. Pre Poskytovateľa platia aj všetky práva a povinnosti uvedené v Obchodných podmienkach.

**Čl. VIII**

**Ostatné ustanovenia**

1. Zmluvné strany sa zaväzujú poskytovať si navzájom pomoc a súčinnosť pri plnení povinností alebo záväzkov, ktoré im vzniknú pri plnení tejto zmluvy alebo ktoré vyplývajú z jej účelu.
2. Zmluvné strany sa dohodli riešiť prípadné spory vzniknuté pri plnení tejto zmluvy prednostne rokovaním. Až po neúspešnom rokovaní je ktorákoľvek zo zmluvných strán oprávnená riešiť vzniknutý spor prostredníctvom príslušného súdu.

**Čl. IX**

**Záverečné ustanovenia**

1. Zmluva nadobúda platnosť dňom jej podpísania oboma zmluvnými stranami a účinnosť podľa všeobecne záväzných predpisov. Zmluvné strany berú na vedomie, že ich zmluvný vzťah vznikol už registráciou Používateľa na Portáli a táto zmluva upresňuje podmienky poskytovania služby.
2. Obsah zmluvy je možné meniť alebo dopĺňať len formou písomného očíslovaného dodatku, podpísaného oboma zmluvnými stranami.
3. Vzťahy zmluvných strán, ktoré nie sú upravené v tejto zmluve, sa riadia príslušnými všeobecne záväznými predpismi.
4. Zmluva je vyhotovená v dvoch rovnopisoch s platnosťou originálu, každá zmluvná strana dostane jedno vyhotovenie.
5. Zmluvné strany vyhlasujú, že si prečítali zmluvu a jej prílohu Obchodné podmienky, porozumeli im a na znak svojho súhlasu zmluvu podpisujú.

V Bratislave dňa, 14. augusta 2014 V Nesvadoch dňa, 23. júla 2014

Za Poskytovateľa: Za Používateľa: